Diari Oficial de la Generalitat Valenciana


Sumari del DOGV 3086, del 25-09-1997 (1997/10844)

ORDRE de 15 de setembre de 1997, de la Conselleria d'Agricultura, Pesca i Alimentació, per la qual s'aprova el Pla d'Obres d'Interès General per a la Modernització del Regadiu de la Zona Regable del Camp de Túria, I Fase, subzona IV, sector 4t.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3086

Data del DOGV
:   25-09-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10642


Data del document
:   15-09-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 15 de setembre de 1997, de la Conselleria d'Agricultura, Pesca i Alimentació, per la qual s'aprova el Pla d'Obres d'Interès General per a la Modernització del Regadiu de la Zona Regable del Camp de Túria, I Fase, subzona IV, sector 4t.  
La Conselleria d'Agricultura, Pesca i Alimentació té, entre els seus objectius prioritaris, la modernització del regadiu de la Comunitat Valenciana. Això comporta la realització d'obres que milloren la gestió dels recursos hídrics i l'adequació de les infraestructures als sistemes de reg moderns.  
Aquesta conselleria ha redactat un pla d'obres que correspon, en la primera fase, a la subzona IV-sector 4t, amb l'objecte d'impulsar la tecnologia del regatge localitzat i dotar-lo dels elements estructurals que permeten optimar l'aprofitament dels recursos hídrics disponibles.  
Les actuacions previstes són les necessàries per establir la regulació adequada per al manteniment d'un equilibri hídric entre necessitats i recursos disponibles, com també la implantació del regatge localitzat i l'adequació de la xarxa viària a les necessitats actuals.  
En virtut d'això, a proposta de la Direcció General de Regadius i Estructures Agràries, i en ús de les facultats que tinc assignades,  
ORDENE  
Article 1  
S'aprova el Pla d'Obres d'Interès General per a la Modernització del Regadiu de la Zona Regable del Canal Principal del Camp de Túria, primera fase, subzona IV, sector 4t.  
Article 2  
D'acord amb l'article 62 de la Llei de Reforma i Desenvolupament Agrari i amb els decrets 151/1990, de 17 de setembre, 169/1991, de 30 de setembre, 13/1995, de 10 de gener, i 39/1995, de 7 de març, del Consell de la Generalitat Valenciana, les obres de construcció d'embassaments i dipòsits de regulació, instal·lacions elevadores i grups de pressió amb les corresponents instal·lacions electromecàniques, xarxes o conduccions principals de reg, instal·lacions de filtratge, canonades, canonades i conduccions d'impulsió i interconnexió, línies elèctriques, centres de transformació i sistemes d'informatització, automatització i control, millora de l'equipament de sondatges i les seues instal·lacions electromecàniques, com també la millora i el condicionament de camins rurals, queden classificats com d'interès general, en el grup a) de l'article 61 de l'esmentada Llei de Reforma i Desenvolupament Agrari.  
DISPOSICIONS FINALS  
Primera  
La Direcció General de Regadius i Estructures Agràries dictarà les normes complementàries per a la millor aplicació de tot allò que es disposa en aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 15 de setembre de 1997  
La consellera d'Agricultura, Pesca i Alimentació,  
MARIA ÀNGELS RAMÓN-LLÍN I MARTÍNEZ